РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 18
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 09.06.2021 г.

Днес, 09.06.2021 г., сряда, от 10,30 ч., се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                       ЗАМЕСТНИК-ПРЕДСЕДАТЕЛ:   Стефан Гроздев /online/
                                                                         ЧЛЕНОВЕ:  Олга Керелска /online/
                                                                                              Огнян Дамянов 
                                                                                              Боян Новански /online/
                                                                                              Йордан Стоев /online/                                                                                  

От администрацията на ВСС присъстваха: Стефка Инджова – директор на дирекция „Управление на собствеността на съдебната власт“ и Диана Стоянова - главен експерт - юрисконсулт в дирекция „Правна“.

- Текущи ремонти:

	1.ОТНОСНО: Писмо от административния ръководител на Районен съд – Свиленград, с вх. № ВСС-8722/28.05.2021 г., за предоставяне на средства за закупуване на електрическо устройство, с цел осигуряване на достъпна среда в сградата на съда.	

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.1. Необходимо и целесъобразно е закупуването на електрическо мобилно устройство за придвижване на инвалидни колички по стълбище /стълбищен робот/, за осигуряване на достъп на хора с намалена подвижност и хора с увреждания в сградата на Районен съд – Свиленград. 

Мотиви: С писмо рег. № ВСС - 8722/28.05.2021 г. от административния ръководител на Районен съд – Свиленград  е постъпило искане до комисия „Управление на собствеността“, за увеличаване на бюджета на съда по § 52-00 „Придобиване на ДМА“ за закупуване на електрическо мобилно устройство за придвижване на инвалидни колички по стълбище /стълбищен робот/, с цел осигуряване на достъп на хора с намалена подвижност и хора с увреждания в сградата на Районен съд – Свиленград.
В сградата няма изградена вътрешна достъпна архитектурна среда, поради което зоните за административни услуги и съдебните зали остават недостъпни за хора с увреждания и хора с намалена подвижност.
За осигуряване на достъпна архитектурна среда за цялото население, обществените институции, в частност и органите на съдебната власт са длъжни да осигурят свободен достъп до сградите и в сградите на хора с намалена подвижност, в т. ч. и на хора с увреждания. 
В тази връзка е направено проучване на предлаганите в страната системи/техника за преодоляване на различни височини и са събрани три оферти за доставка на електрическо устройство за придвижване на инвалидни колички по стълбище.

1.2. ПРЕДЛАГА на Комисия „Бюджет и финанси“ към Пленума на ВСС да осигури средства в размер на 6 300,00 лева за закупуване на електрическо мобилно устройство за придвижване на инвалидни колички по стълбище на  Районен съд – Свиленград.

Мотиви: Стойността на разхода е определена в размер на 6 300,00 /шест хиляди и триста/ лева с ДДС, съгласно най-ниското ценово предложение.  
Средствата следва да са за сметка на § 52-00 „Придобиване на ДМА“.

1.3. ИЗПРАЩА решението на Комисия „Бюджет и финанси“ към Пленума на ВСС, за корекция на бюджета на  Районен съд – Свиленград и на административния ръководител на Районен съд – Свиленград за сведение.

- Управление на собствеността:

	2.ОТНОСНО: Проект на решение за изменение на решение по т. 12 от протокол № 11/21.05.2020 г. на Пленума на ВСС за разпределение на ползването на помещенията в сградата на Съдебната палата – гр. Русе, ул. „Александровска“ № 57.
          Приложение: Доклад от Цецка Трендафилова – старши експерт – икономист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

На основание чл. 388, ал. 1, предложение първо от Закона за съдебната власт и във връзка със споразумение между Окръжен съд - Русе и Окръжна прокуратура - Русе за промяна в разпределението на ползваните помещения на тавански етаж в сградата на Съдебната палата в гр. Русе 

2.1. ПРЕДЛАГА на Пленума на Висшия съдебен съвет да вземе следното решение:

I. ИЗМЕНЯ  решение по  т.12 от протокол № 11/21.05.2020 г. на Пленума на ВСС в частта на разпределение на ползването от Окръжен съд – Русе и Окръжна прокуратура - Русе на помещенията на таванския етаж в сградата на Съдебната палата,  находяща се в гр. Русе, ул. „Александровска“ № 57, както следва:

За нуждите на Окръжен съд – Русе:

ТАВАНСКИ ЕТАЖ:
1.	Архив /източно полукрило/ - 26 кв.м.;
2.	Архив /източно полукрило/ - 26 кв.м.;
3.	Архив главен счетоводител /източно полукрило/ - 25 кв.м.;
4.	Архив счетоводител /източно полукрило/ - 26  кв.м.;
5.	Склад веществени доказателства /източно полукрило/ - 25 кв.м.;
6.	Склад системен администратор /източно полукрило/ - 26 кв.м.;
7.	Регистратура класифицирана информация /източно полукрило/ - 26 кв.м.;
8.	Архив /западно полукрило/ - 26 кв.м.;
9.	Архив /западно полукрило/ - 22 кв.м.;
10.	Архив фирмено отделение /западно полукрило/ - 71 кв.м.;
11.	Архив фирмено отделение /западно полукрило/ - 28 кв.м.;
12.	 Склад материали /западно полукрило/ - 26 кв.м.;
13.	Архив /западно полукрило/ - 22 кв.м.;
14.	Информационен център /западно полукрило/ - 43 кв.м.;
15.	Конферентна зала /западно полукрило/ - 131 кв.м.

За нуждите на Окръжна прокуратура – Русе:

ТАВАНСКИ ЕТАЖ:

1.	Архив /западно полукрило/ - 26 кв.м.;
2.	Регистратура класифицирана информация /западно полукрило/ - 25 кв.м.;
3.	Архив /западно полукрило/ - 26 кв.м.;
4.	Учрежденски архив /западно полукрило/ - 26 кв.м.;
5.	Склад веществени доказателства /западно полукрило/ - 20 кв.м.;
6.	Работно помещение /западно полукрило/ - 19 кв.м.

II. ИЗПРАЩА решението на административния ръководител на Окръжен съд - Русе за сведение и изпълнение и на главния прокурор на Република България на разпореждане.

2.2. ВНАСЯ предложението като редовна точка в следващото редовно заседание на Пленума на Висшия съдебен съвет. 

	3.ОТНОСНО: Среща с представители от ръководството на „Обединена българска банка“ АД по отношение на имот с ИН 51809.504.2226 по КККР на гр. Нова Загора, в изпълнение на решение на Комисия „Управление на собствеността“ към Пленума на ВСС, взето по протокол № 16/26.05.2021 г., т. 14.2.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	3.1. ПРИЕМА устния доклад на Стефка Инджова – директор на дирекция „Управление на собствеността на съдебната власт“ и Диана Стоянова – главен експерт – юрисконсулт в дирекция „Правна“ във връзка с проведена среща с представители на „Обединена българска банка“ АД на 08 юни 2021 г. във връзка с имот с ИН 51809.504.2226 по КККР на гр. Нова Загора.
	3.2. ВЪЗЛАГА на дирекция „Управление на собствеността на съдебната власт“ да подготви писмо до изпълнителния директор на „Обединена българска банка“ АД, в което да бъде изразено намерение от страна на Висшия съдебен съвет за придобиването на имот с ИН 51809.504.2226 по КККР на гр. Нова Загора. Писмото да бъде предоставено за подпис на представляващия Висшия съдебен съвет във връзка с решение по т. 38.2. от Протокол №30/12.12.2019 г. на Пленума на ВСС.

ЗАМЕСТНИК- ПРЕДСЕДАТЕЛ 
НА КОМИСИЯ „УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/ СТЕФАН ГРОЗДЕВ